CELEX: 32020D0904
Language: lt
Date: 1593388800000
Title: Tarybos sprendimas (BUSP) 2020/904 2020 m. birželio 29 d. kuriuo iš dalies keičiamas Sprendimas (BUSP) 2017/1424, kiek tai susiję su galiojimo pabaigos data remiamai ESBO veiklai, susijusiai su šaulių ir lengvaisiais ginklų bei įprastinių šaudmenų sumažinimo Šiaurės Makedonijos Respublikoje ir Gruzijoje

30.6.2020   
               
               
                  LT
               
               
                  Europos Sąjungos oficialusis leidinys
               
               
                  L 207/34
               
            
         TARYBOS SPRENDIMAS (BUSP) 2020/904
         2020 m. birželio 29 d.
         kuriuo iš dalies keičiamas Sprendimas (BUSP) 2017/1424, kiek tai susiję su galiojimo pabaigos data remiamai ESBO veiklai, susijusiai su šaulių ir lengvaisiais ginklų bei įprastinių šaudmenų sumažinimo Šiaurės Makedonijos Respublikoje ir Gruzijoje
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2017 m. rugpjūčio 4 d. Taryba priėmė Sprendimą (BUSP) 2017/1424 (1), kuriame numatyta, kad jo 1 straipsnyje nurodytos veiklos įgyvendinimo laikotarpis trunka 36 mėnesius nuo to sprendimo 3 straipsnio 3 dalyje nurodyto finansavimo susitarimo sudarymo dienos;
                  
               
                     (2)
                  
                  
                     finansavimo susitarimas su Europos saugumo ir bendradarbiavimo organizacijos (ESBO) sekretoriatu, kuris yra Sprendimo (BUSP) 2017/1424 įgyvendinimo subjektas, buvo pasirašytas 2017 m. rugsėjo 7 d., o jo galiojimas baigiasi 2020 m. rugsėjo 6 d.;
                  
               
                     (3)
                  
                  
                     2020 m. balandžio 27 d. ESBO Bendradarbiavimo saugumo srityje forumas paprašė šešiems mėnesiams iki 2021 m. kovo 6 d. be papildomų sąnaudų pratęsti Sprendimo (BUSP) 2017/1424 įgyvendinimo laikotarpį dėl COVID-19 pandemijos ir dėl tarptautinių kelionių apribojimų;
                  
               
                     (4)
                  
                  
                     Sprendimo (BUSP) 2017/1424 1 straipsnyje nurodytos veiklos vykdymas neturi jokios įtakos finansiniams ištekliams iki 2021 m. kovo 6 d. ;
                  
               
                     (5)
                  
                  
                     Sprendimas (BUSP) 2017/1424 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas (BUSP) 2017/1424 iš dalies pakeičiamas taip:
            
                        1)
                     
                     
                        pavadinimas pakeičiamas taip:
                        „2017 m. rugpjūčio 4 d. Tarybos sprendimas (BUSP) 2017/1424 kuriuo remiama ESBO veikla, kad būtų sumažintas neteisėtos prekybos šaulių ir lengvaisiais ginklais bei įprastiniais šaudmenimis ir pernelyg didelio jų susikaupimo pavojus Šiaurės Makedonijos Respublikoje ir Gruzijoje“;
                     
                  
                        2)
                     
                     
                        5 straipsnio 2 dalis pakeičiama taip:
                        
                           „2.   Šis sprendimas nustoja galioti 2021 m. kovo 6 d.“.
                        
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. birželio 29 d.
            
               
                  Tarybos vardu
               
               
                  Pirmininkė
               
               A. METELKO-ZGOMBIĆ
            
         
         
            (1)  2017 m. rugpjūčio 4 d. Tarybos sprendimas (BUSP) 2017/1424, kuriuo remiama ESBO veikla, kad būtų sumažintas neteisėtos prekybos šaulių ir lengvaisiais ginklais bei įprastiniais šaudmenimis ir pernelyg didelio jų susikaupimo pavojus buvusiojoje Jugoslavijos Respublikoje Makedonijoje ir Gruzijoje (OL L 204, 2017 8 5, p. 82).